
	[bookmark: nev]MOLNÁR ÁGOSTON
molag96@gmail.com
mezőgazdasági mérnöki
BSc, 7. félév
Magyar Agrár- és Élettudományi Egyetem
Növénytermesztés-tudományok Intézet
	
[bookmark: _GoBack]






Témavezetők:
	Dr. Pajor Ferenc
egyetemi docens, MATE ATI

	Márta Krisztina
PhD hallgató, MATE ATI




Tőgymorfológiai tulajdonságok hatása a juhtej minőségére egy hazai tejelő lacaune tenyészetben

A tejelő juhászat hazánkban kevésbé kutatott terület, azonban jelentős potenciállal rendelkezik. A szakdolgozatomhoz kapcsolódó vizsgálatokat egy hazai lacaune törzsállományban végeztem. Kutatásom során egy móriczhidai telepen, 64 első ellésű anyajuh tőgyének a tulajdonságait és az általuk termelt tej minőségét vizsgáltam. Célul tűztem ki, hogy meghatározzam a tej beltartalmi és szomatikus sejtszám értékeit, valamint az anyák tőgytulajdonságait összevessem a tejük szomatikus sejtszámával.
 A tőgymorfológiai vizsgálat során az alábbi tőgytulajdonságokat vettem figyelembe: a tőgy mélységét, a tőgy elülső illesztését, a tőgy függesztését, a tőgyalap illesztését a tőgy szimmetriáját, a tőgybimbó helyeződését, a tőgybimbó hosszát, és a tőgyalakot. Ezeket a tulajdonságokat a laktáció első negyedében, az állatok befejésekor pontoztuk le. A tőgytulajdonságok, egy széleskörben elterjedt, 1-9 pontos lineáris skálán kerültek pontozásra. Egyedi tejmintákat vettünk, mind a négy befejésen. 
A tej beltartalmának meghatározására érdekében megmértem a tej zsír-, fehérje-, tejcukor-, szárazanyag-tartalmát, valamint szomatikus sejtszámát. A laktáció szakaszaiban mért beltartalmi értékek és a változásuk, a szakirodalmi adatokhoz hasonlóak. A szomatikus sejtszám értéke hazai viszonyok között kedvező volt, bár az élettani értéket meghaladta. A tejfeldolgozás szempontjából veszélyes a magas szomatikus sejtszám. Tejtermékek gyártásához a tej fehérjetartalma kiemelkedő volt. 
A két többtényezős regresszióanalízis során összefüggéseket találtam az anyajuhok tőgytulajdonságai és tej szomatikus sejtszáma között. A tőgyfüggesztés, a tőgyalap illesztése és a tőgyszimmetria befolyásolták leginkább kedvező irányba a tej szomatikus sejtszámát. 
Kutatásom rávilágít, hogy mennyire fontos a tőgytulajdonságokra irányuló következetes szelekció, és a minőségének jelentősége a tejelő juh ágazatban is. Javaslom a juhtej beltartalmi értékeinek és a szomatikus sejtszámának vizsgálatát a hazai tejelő állományokban, a jó minőségű alapanyag előállítása érdekében. Ez kedvezően befolyásolhatja az ebből készült tejterméket minőségét és értékesíthetőségét.



